राजगढ़ | भोपाल संभाग आयुक्त श्री कवीन्द्र कियावत ने गत दिवस कलेक्ट्रेट कार्यालय में आयोजित आगामी चुनाव से संबंधित बैठक में कहा है कि संवेदनशील मतदान केन्द्रों पर अभी से पुख्ता इंतजाम किये जाएं। उन्होंने कहा कि निष्पक्ष और शांतिपूर्ण मतदान कराना हमारी पहली प्राथमिकता है। संवेदनशील मतदान केन्द्रों को पुलिस एवं राजस्व अधिकारी अभी से चिन्हित करें। आगामी चुनाव संपन्न कराने के लिए कलेक्टर निर्वाचन कार्य के हर बिन्दु को बारीकी से देंखे, नियमों से प्रतिदिन अपडेट रहे।